Marţi 29 şi miercuri 30 decembrie de la 21.10
Secretul comorii din Troia (HUNT  FOR TROY- Germania, 2007)  

Cu:Heino Ferch, Mélanie Doutey, Justus von Dohnányi, Merab Ninidze, Kostja Ullmann, Mathias Köberlin. 

Regia Dror Zahavi

Film de aventuri, romance. Legenda anticei cetăţi Troia a străbătut mileniile, înflăcărând imaginaţia tinerilor. Printre aceştia se numără şi  Heinrich Schliemann. Curajos, pasionat de aventură, Heinrich porneşte într-o temerară şi periculoasă călătorie, pentru a descoperi o faimoasă comoară. Ceea ce descoperă el mai de preţ este însă comoara…iubirii. 

Joi 31 decembrie de la 12.10

Leomania - Ediţie specială Ziua TVR

Ne vom aduce aminte de campaniile iniţiate de Televiziunea Română şi îi vom cunoaşte pe directorii Televiziunii Române, iar în final vom afla ce evenimente vor fi în anul 2010. Din când în când, amintirile revelioanelor trecute vor precede o scurtă avanpremieră a  programului special al Revelionului 2010, alături de realizatorii şi prezentatorii lui.
Pentru ca ziua de 31 decembrie să fie o permanentă sărbătoare ne vor cânta : JENNIFER CRESTOL, SAVETA BOGDAN SI DISTINTO iar în final, copiii vor cânta şi dansa cu bucuria unui nou început.

Joi 31 decembrie de la ora 21.00 – Program de REVELION 
Formatul original propus de regizorul Petre Năstase îmbină muzica, dansul şi umorul,, readucând în scenă personaje celebre ale micului ecran. Delia Matache, Vlad Miriţă şi Aurelian Temişan vor fi gazdele dumneavoastră aproape toată noaptea, de la ora 21.00 până la ora 02.00. Dar cel mai important personaj dintre toate va fi bineinteles....criza! Şi aplicând străvehea zicală „cui pe cui se scoate", echipa Revelionului 2009-2010 va trata criza mondială cu o porţie de „criză" de râs şi bună dipoziţie! 

Invitaţii serii vor fi: Nelu Ploieşteanu, Damian Drăghici & Brothers, Viorica şi Ioniţă din Clejani, Maria Dragomiroiu, Benone Sinulescu , Dinu Iancu Sălăjan, Laura Lavric, Cornelia şi Lupu Rednic + Ansamblu Mara, Ovidiu Lipan Ţăndărică, Andreea Bălan, Alex, Andra, Anna Lesko, Nico, Distinto, Claudia Pavel, Connect-R, Vunk, Andreea Bănică, Corina Chiriac, VH2, Dya, şi actorii: Rodica Mandache, Ion Haiduc, Monica Davidescu, Radu Gabriel, Romică Ţociu, Nucu Stângaciu, Ozana Barabancea, Ioana Calotă, Diana Dimian (prezentator rubrica horoscop în emisiunea „Trezirea la apel"), Marius Manole, Raluca Jugănaru, Alexandru Gheorghiu.
Vineri, 1 ianuarie, 02.10

Petrecere cu lăutari

Începeţi anul 2010 cu muzică de pahar interpretată de Floarea Calotă, Maria Cârneci, Ion Ghiţulescu, Panseluţa Feraru, Catanga, Taraful din Clejani – Speranţa, Emil Mihaiu, Taraful din Mârşa – Ilie Iorga, Taraful din Gorj – Rela Ciulei, Adriana Antoni.
Vineri, 1 ianuarie, 04.10
Când femeile au necazuri (WOMEN IN TROUBLE - SUA, 2009)
Cu: Carla Gugino, Adrianne Palicki, Connie Britton, Marley Shelton. 

Regia Sebastian Gutierrez

Love story. Sunt zece femei. Printre ele, o vedetă de filme pentru adulţi, care descoperă că e însărcinată,  o maseuză, o psihiatră ş.a. Serpentinele  pe care alunecă într-o singură zi,  viaţa celor zece femei au ceva în comun - necazurile în dragoste.  

Vineri, 1 ianuarie, 08.10

Johan Padan, veneţianul, descoperă America (JOHAN PADAN A LA  DESCOVERTA DE L`AMERICHE-Italia 2002)
Voci: Fiorello , Dario Fo. 

Regia Giulio Cingoli
Desen animat, ecranizare după o piesă de teatru de Dario Fo. Johan Padan, un tânăr egoist, mincinos, gata de orice pentru a supravieţui este arestat la Veneţia, dar reuşeşte să fugă şi să se îmbarce pe un vapor care pleacă spre Noile Indii. O furtună face ca vasul să eşueze, iar Johan se trezeşte pe costa Floridei.  Aici, reuşeşte să câştige încrederea şi stima localnicilor, transformându-se într-un adevărat erou.
Vineri, 1 ianuarie, 10.10

Prost, dar disciplinat (BETE MAIS DISCIPLINE-Franţa, 1979) 
Cu: Jacques Villeret, Michel Aumont, Michel Robbe. 

Regia Claude Zidi
Comedie. Jacques, un soldat naiv, este ales pentru o misiune secretă: transportul unui gaz care anihilează voinţa celor ce-l inhalează. Dar Jacques are un alt gând: el vrea, cu orice preţ, să-şi întâlnească iubita.
Vineri, 1 ianuarie, 12.15 şi 13.15

Concertul extraordinar de Anul Nou 2010 de la Viena 
Transmisiune directă din celebra sală "MUSIKVEREIN", momentele coregrafice fiind filmate la Muzeul Naţional de Istoria Artei din Viena. Comentariu Oana Drăgulinescu

Dirijor Georges Pretre
Coregrafia Renato Zanella
Costume create de Valentino
Din program (de la 12.15):

Johann Strauss                   Uvertura operetei "Liliacul"
Josef Strauss                       Polca mazur "Inimă de femeie"
Johann Strauss                   ,,Im Krapfenwaldl”
Johann Strauss                  ,,Furtunos la dans şi-n dragoste, polca repede
Johann Strauss                  ,,Vin,  femei  si  cânt"
Johann Strauss                  ,,Perpetuum mobile"
Din program (de la 13.15):

Otto Nicolai                          Uvertura operei ,,Nevestele vesele din Windsor"
Johann Strauss                   ,,Bomboane vieneze"
Johann Strauss                   Polca şampaniei din opereta ,,Liliacul"
Johann Strauss                   ,,O inimă, un suflet", polca mazur
Johann Strauss -Tatăl      ,,Carnaval la Paris", galop
Jacques Offenbach         Uvertura operetei ,,Sirenele Rinului"
Eduard Strauss                   ,,Frumoasa Elena", cadril
Johann Strauss                   ,,Ziare de dimineată", vals
Hans Christian Lumbye  ,,Galopul sampaniei"
Johann Strauss                   ,,La vânătoare", polca
Johann Strauss                   ,,Dunărea albastră"
Johann Strauss -Tatăl      ,,Marsul lui Radetzky"
Vineri, 1 ianuarie, 23.10
Când bărbaţii nu-ţi dau pace (MAN TROUBLE - SUA, 1992 )
Cu: Jack Nicholson, Ellen Barkin, Beverly D'Angelo. 

Regia Bob Rafelson
Comedie romantică. Eugene Earl Axline, dresor de câini de pază, are o fierbinte relaţie sentimentală cu una dintre clientele sale - Joan Spruance, o rafinată  cântăreaţă de operă, deşi, aparent, cei doi nu au  nimic în comun. Dar când, terorizată de necunoscuţi, Joan e în pericol, iubitul ei îi sare curajos în ajutor.
Sâmbătă, 2 ianuarie, 10.00

Armăsarul negru  (THE BLACK STALLION- SUA, 1979)  
Cu: Kelly Reno, Mickey Rooney, Teri Garr. 

Regia Carroll Ballard
       * 2 Nominalizări la premiul Oscar 1980 pentru cel mai bun actor în rol secundar - Mickey Rooney, montaj
Film de aventuri, ecranizare după un roman de Walter Farley. În timpul unei călătorii pe mare, Alec, un puşti sensibil, dar curajos, este fascinat de un frumos armăsar negru, dus de proprietarii lui spre Orient. În urma unui naufragiu, Alec şi armăsarul, singurii supravieţuitori, ajung pe o plajă pustie. Cei doi se ajută reciproc şi supravieţuiesc. Reveniţi în lumea civilizată, Alec şi calul său sunt nevoiţi să se adapteze la noile condiţii. Cu ajutorul unui fost antrenor de succes, Alec participă la o importantă cursă de cai. Vor reuşi el şi calul său să dovedească că sunt cei mai buni din lume?

Sâmbătă, 2 ianuarie, 14.30

Concert Christina Aguilera (Christina Aguilera Back to Basics - Live and Down, Germania Marea Britanie, 2008)
Regia Hamish Hamilton, Jamie King

Un spectacol - frumuseţe, extravaganţă şi dinamism.
Sâmbătă, 2 ianuarie, 15.40

Agentul Cody Banks 2: Destinaţia Londra (AGENT CODY BANKS 2:
 DESTINATION LONDON - SUA, 2004)
 Cu: Frankie Muniz, Anthony Anderson. 

Regia: Kevin Allen
Comedie de familie. După cum cred părinţii săi, se pare că adolescentul Frankie Muniz petrece o minunată vară într-o tabără pierdută în munţi. Ei nu ştiu însă că tabăra e de fapt o bază de antrenamente CIA pentru adolescenţi. Frankie e trimis la Londra pentru a da de urma directorului campusului, Diaz. Acesta, un agent corupt, are un plan diabolic. Împreună cu lordul Duncan Kenworth, Diaz vrea să preia controlul lumii, folosindu-se de un soft care, implantat în dantura liderilor lumii, poate controla minţile. Înzestrat cu o bomboană de mentă explozivă, o carte de credit care poate fi folosită şi ca dispozitiv de urmărire şi un taxi londonez utilat ca pentru James Bond, Frankie îşi ia misiunea în serios.
Sâmbătă, 2 ianuarie, 17.30 şi duminică, 3 ianuarie, 17.10
Bis-urile Festivalului George Enescu (I)

 La cererea publicului- Bis-urile Festivalului G. Enescu cu mari solişti şi orchestre ale lumii: Nigel Kennedy, Joshua Bell, Dan Grigore, Johannes Moser,Concertgebouw din Amsterdam, Filarmonica Regală  din Londra,  Filarmonica din Sankt Petersburg.
Sâmbătă, 2 ianuarie, 21.10
HAI SĂ NE-NTÂLNIM SÂMBĂTĂ SEARĂ LA CÂRCIUMIOARĂ 
În cea de-a doua zi a anului, TVR 1 vă invită la cârciumioară, la un spectacol de  calitate în care gazde vor fi: Irninis Miricioiu şi Leonard Miron. Vă vor încânta cu talentul lor: Maria Dragomiroiu, Petrică Pană, Daniela Condurache, Cristian Pomohaci, Ansamblul Artistic „Mureşul”, Cornelia Catanga, Nae Lăzărescu şi Vasile Muraru, Gheorghiţa Nicolae, Andra, Dumitru Rucăreanu, Ştefania Rareş, Dumitru Fărcaş, Carmen Şerban şi Nelu Ploieşteanu, Aurel Pădureanu, Saveta Bogdan, Irina Loghin, Petrică Mâţu Stoian, Matilda Pascal Cojocăriţa şi Gheorghe Turda. 

Sâmbătă, 2 ianuarie, 23.10

White Mischief (WHITE MISCHIEF -SUA, 1988)
 Cu: Greta Scacchi, Charles Dance, Hugh Grant, Joss Ackland,  John Hurt, Geraldine Chaplin. 

Regia Michael Radford
    * 2 Nominalizări la Premiul BAFTA pentru cel mai bun actor în rol secundar - Joss Ackland, scenografie.
Dramă, romance, ecranizare după un roman de James Fox. Kenya, anii `40. Un mare grup de expatriaţi britanici aşteaptă să se sfârşească războiul. Lor li se adaugă un milionar bătrân şi soţia sa, familia lordului Broughton. Cu toţii îşi împart timpul între petreceri şi curse de cai, fără să facă nimic important. Diana, soţia lordului, se implică într-o toridă relaţie sentimentală cu Josslyn Hay, un pierde vară. Dar Josslyn este găsit mort, iar toate bănuielile duc spre soţul înşelat……
Duminică, 3 ianuarie, 14.30
Concert Celine Dion  ( An Audience with Celine Dion - Marea Britanie 2007)

Regia Stuar McDonald

Invitat: Andrea Bocelli
Rafinamentul unei mari dive, dominată de o modestie cuceritoare. Un concert de elită.
Duminică, 3 ianuarie, 15.30
Dudley Do-Right  (DUDLEY DO-RIGHT - SUA, 1999)
Cu: Brendan Fraser, Sarah Jessica Parker, Alfred Molina. 

Regia Hugh Wilson
Comedie. În partea canadiană a munţilor Stâncoşi se afla un locşor liniştit numit Semi-Happy Valley ("Valea aproape fericită"). Aici nimic nu tulbură traiul locuitorilor. Dar odată cu venirea hainului Snidley Whiplash, liniştea acestora a dispărut.  Tot aici trăieşte şi Dudley, un tânăr aproape fericit, care o curtează cu multă speranţă pe Nell Fenwick. Whiplash are un plan: să arunce nişte pepite de aur în râul din apropiere, stârnind astfel cea mai mare goană după aur, care s-a văzut vreodată. Pentru el, căutătorii de aur şi doritorii de înavuţire bruscă înseamnă clienţi, iar Semi-Happy Valley poate deveni o afacere prosperă. Pentru că rămâne fără slujbă, Dudley se transformă în justiţiar. Misiunea lui este să dea în vileag escrocheria lui Whiplash, să restaureze liniştea în oraş şi să cucerească inima frumoasei Nell.

Duminică, 3 ianuarie, 18.10
Cirque du Soleil - Saltimbanco
Duminică, 3 ianuarie, 23.40
În umbra trecutului (UNDERNEATH -SUA, 1995)
 Cu: Peter Gallagher, Alison Elliott, Shelley Duvall, Elisabeth Shue

 Regia: Steven Soderbergh

    *Dramă. Michael Chambers, se întoarce acasă pentru a sărbători mariajul mamei sale. Michael a fost nevoit să părăsească oraşul natal din cauza problemelor legate de jocurile de noroc. Reîntors, el trebuie să se integreze din nou în comunitate, dar mai ales să-şi recucerească soţia. Reuşeşte să obţină o slujbă, lucrând cu noul soţ al mamei sale. Totul pare perfect până în momentul în care apare iubitul soţiei sale, un gangster foarte periculos. Pentru a scăpa din aceasta situaţie, Michael este nevoit să inventeze un plan complicat.
